o
Derek Princei Teenistus
Kuidas minna lõpuaegadele vastu hirmuta 3/3
Tuleme Ilmutuse raamatu 6. peatüki ja teise hobuse juurde.
"Kui ta avas teise pitseri, kuulsin ma teist olevust hüüdvat: "Tule!"
Ka seda hobust "juhiti" taevast.
Seda on tähtis mõista, muidu saame maa peal toimuvast vale pildi.
"Ja tuli välja teine, tulipunane hobune, ning selle seljas istujale anti voli
võtta ära rahu ilmamaa pealt, et inimesed üksteist tapaksid,
ning talle anti suur mõõk."
Minu meelest mõeldakse siin etnilisi konflikte. Miski paneb ühe ja sama
rassi liikmed üksteisele kallale minema ning üksteist tapma.
Hetkel toimub see kõikjal: Aafrikas, Iisraelis,
Jugoslaavias ning endises NSV Liidus.
Ennustan, et lõpuks ei pääse sellest ükski rahvas.
Mis tunne teil oleks, kui punane hobune ratsutaks läbi USA,
kus on mitmete rahvustest ning rassidest inimesi?
Oleme seda konflikti mustade ja valgete rassi vahel veidi näinud,
kuid usun, et veel palju selliseid asju on tulemas.
Rõhutan, et ka seda hobust delegeeriti taevast
ning see on osa kohtust.
Pidage meeles, et Ilmutuse raamat on osalt Jeesuse kohtu ilmumine.
Kolmas hobune, salmid 5-6:
"Kui ta avas kolmanda pitseri, kuulsin ma kolmandat olevust hüüdvat: "Tule!"
Ja ma nägin, ennäe: must hobune, ja selle seljas istujal olid käes kaalud,
ning ma kuulsin otsekui häält nelja olevuse keskelt hüüdvat:
Mõõt nisu ühe teenari eest ja kolm mõõtu otri ühe teenari eest!
Ja õlile ja veinile ära tee kahju!"
Must hobune sümboliseerib minu arvates puudust ja vähenemist.
Teenar oli töömehe päevapalk,
millset jätkub vaevalt töömehe toiduks.
Ja siis ütles hääl: "Ja õlile ja veinile ära tee kahju!"
Mõistan seda nii: Õli ja vein oli hoitud rikastele.
Puuduse keskel oli neid, kes elasid külluses.
See on ju praeguse maailma hetkeolukord.
Vaesed vaesuvad ja rikkad rikastuvad.
Õnnistatud erandid välja jättes
ei hooli rikkad vaestest, vaid üksnes iseendast.
Nad on enesearmastuse vaimu valitseda.
Järgmisena neljas hobune: "Kui ta avas neljanda pitseri,
kuulsin ma neljanda olevuse häält hüüdvat: "Tule!"
Ja ma nägin, ennäe: tuhkur hobune, ja selle seljas istuja nimi oli Surm,
ja temaga tuli kaasa Surmavald ning neile anti
meelevald veerandi üle ilmamaast
tappa mõõga ja nälja ja surmaga ning ilmamaa loomade läbi."
Siin on ilmne pilt näljahädast ning sellele järgnevast
ulatuslikust surmast, mis lööb 1/4 kogu maailma inimestest.
Hobuseid oli kaks. Esimesel ratsutas Surm
ja teisel Surmavald. Surm viis kehad, Surmavald vaimud.
Ning neile oli antud meelevald. Kuid kustkohast tuleb meelevald?
Jumalalt, Tema troonilt.
Kui mõtlen nende nelja hobuse peale,
siis minu mõistmine suureneb.
Küsimus on Jumala sõnumist inimestele. Sõnum seisneb selles:
valge hobune peab tulema enne musta hobust.
Enne peab olema võimalus haarata evangeeliumis olevast
armust kinni, enne kui inimeste peale tuleb suur ja kohutav karistus.
Rutti ja mind motiveerib tahe rääkida inimestele,
et nad mõistaksid haarata armu võimalusest kinni siis,
kui valge hobune tuleb. Oleme näinud seda sündimas.
Olime eelmise aasta maikuus Moskvas,
kus pidasime konverentsi tuhandele koguduse juhile,
kellega meil tekkis kontakt kas minu raadiosaadete kaudu või
minu vene keelde tõlgitud raamatute läbi.
Konverentsi lõpus ütles üks vene koguduse kogenud pastoritest:
"Olen korraldanud mitmeid konverentse,
kuid see oli neist kõigist parim. Konverents toimus ka täpselt
õigel hetkel, kuna reisimisega seotud kulutuste hinnad tõusid
niivõrd palju, et kaugemal elavad inimesed poleks hiljem saanud tulla."
Mõned inimesed olid sõitnud kuus päeva rongiga, et jõuda konverentsile.
Ma pole kusagil mujal näinud niisugust rõõmu,
nagu oli nende noorte venelaste hulgas.
Rutil ja minul on lindi peal venekeelset ülistust.
Me ei mõista vene keelt, kuid alati, kui vajame julgustust,
kuulame seda salvestust. Venemaal osatakse Jumalat ülistada.
Piibel õhutab Jumalat ülistama kogu hinge, vaimu,
mõistuse ja kehaga-kogu jõuga. Venelased tegid seda.
Neid ei pidanud õhutama ülistama
ning neid oli raske saada lõpetama.
Õppisin kunagi vene keelt.
Olin unustanud ühe lause: "Jesus Gospod!"
Kes teab, mida see tähendab? Jeesus on Issand.
Nad muutkui kordasid seda fraasi, 50 korda.
Ka siin koguduses, kus täna oleme, on innustumist,
kuid olete venelastest kõvasti maas.
Mitmed teised kogudused on veelgi enam maas.
On imeline kohtuda inimestega, kes on näljased ning janused
ning kes pole kunagi Jeesusest midagi kuulnud.
Meiega koos oli rohkem kui 25-liikmeline palvemeeskond.
Enne teenistusi läksid nad Punase Väljaku keskele
ja pidasid seal palvekoosolekut.
Moskvas pole palju vaja, et rahvas koguneks.
"Mida te teete?" Üks hollandlasest vend hakkas
tõlgi abil kuulutama lihstat evangeeliumi.
Jutluse lõpus jooksis üks noormees tema juurde,
kallistas teda ning ütles: "Ma olen moslem ega pole
kunagi varem kuulnud sellest, et Jumal armastab mind!"
Vennad ja õed, te jääte paljust ilma kui te pole kaasas,
et kuulutada neile, kelleni pole veel jõutud.
Võite istuda mugavas kirikus ning nautida oma olemist,
kuid tõelised aarded on need, kellede südamed on nende poole,
kes pole kunagi evangeeliumi kuulnud.
Meie sooviks on ratsutada koos valge hobusega enne kui
mustad ratsud jõuavad kohale.
Järgmisel mail lähme Kasahstani teenistusi pidama.
Ma isegi ei teadnud, kus Kasahstan on
enne seda kui otsustasime sinna sõita.
See on moslemiriik lõunas.
Seal pöörduvad tuhandes moslemid Jumala poole,
kuid nad vajavad õpetajaid, et nende usk võiks juurduda.
Me ei lähe evangeeliumi kuulutama, vaid kohalikke juhte õpetama.
Meie esindajal, ühel hollandlasel, on plaan rajada meie harukontorid
igasse endisesse Nõukogude Liidu liikmesriiki.
Nii et kui riigipiirid peaksid taas sulguma, on neil piisavalt materjale olemas.
Mõistate ju nüüd, et kui räägin valgest hobusest, siis innustun.
Minu meelest on see nii reaalne! Näen ka teisi hobuseid,
punane hobune on juba kaugele kapanud,
samuti piirkonniti must ja tuhkurhobune.
Inimesed surevad nälga Somaalias ja mitmetes muudes paikades.
Vennad ja õed, mida teete teie selle olukorra leevendamiseks?
Mäletate, mis Jeesus ütles oma kogudusele:
"Ma tean su tegusid- ma tean, mida sa teed."
On imeline ülistada Issandat, armastan seda, naudin teie ülistust.
Kuid see on alles algus.
Mida te siis teete, kui väljute kirikust?
Mis on teie elude eesmärk? Kas see on teenida Jeesust?
Olla Tema kasutuses ükskõik mis hinnaga?
Ükskõik millal ükskõik kus?
Olen elanud piisavald kaua ning näinud kogudusi piisavalt kaua,
et näha, et tulemusi ei saavuta mitte andekad, vaid need, kes pühenduvad.
Keegi on öelnud,
et Jumal tahab vaid ühte omadust -valmisolekut.
Kas sina oled kasutatav?
Võtan veel ühe peatüki, kus räägitakse lõpuajast.
Jesaja 24.
See pole ainus peatükk Piiblis, kus sellest räägitakse,
võiksin tuua teile veel 50 kirjakohta,
kuid see peatükk on hämmastav.
"Vaata, Issand laastab maa ja rüüstab selle, paiskab segi selle pinna
ja pillutab elanikud. Ja nagu rahvaga,
nõnda sünnib preestriga, nagu sulasega, nõnda ta isandaga,
nagu teenijaga, nõnda ta emandaga, nagu ostjaga, nõnda müüjaga,
nagu laenuandjaga, nõnda laenajaga, nagu võlausaldajaga, nõnda võlgnikuga."
Rikkus ega ühiskondlik positsioon ei päästa siin kedagi.
See sünnib kogu maailmale.
"Maa laastatakse täiesti ja riisutakse sootuks,
sest Issand on öelnud selle sõna. Maa leinab, laostub, ilmamaa närbub,
laostub, maa rahva ülikud rammestuvad. Maa on rüvetunud oma elanike all,
sest need on üle astunud Seadusest, muutnud seadlusi,
murdnud igavese lepingu."
Sellepärast on Jumal vihane.
"Seepärast neelab needus maa ja selle elanikud peavad kandma oma süüd;
seepärast kahaneb maa elanike hulk ja vähe inimesi jääb järele."
Salm 17: "Pelg, püügiauk ja püüdepael on su ees, maa elanik.
Kes siis põgeneb peletushüüu eest, langeb püügiauku;
aga kes tuleb püügiaugust välja, selle püüab püüdepael.
Sest kõrguse luugid avanevad ja maa alused vappuvad."
Vaadake, mis on tulemas, sest see on vaid eelmäng Jumala
kuningriigi maapealsele rajamisele. Salmid 21-23:
"Sel päeval nuhtleb Issand kõrguse väehulki kõrgel
ja maa kuningaid maa peal."
Jumal sekkub maailma valitsejate tegevusse
ning kosmoses olevatesse vaimsetesse jõududesse.
"Need kogutakse kokku, kogutakse vangidena auku,
suletakse vangitorni ja hulga aja pärast nuheldakse neid.
Siis on kuul häbi ja päike häbeneb,"
Kas teate, miks?
Sest nende valgus on niivõrd tuhm võrreldes Issanda auhiilgusega.
"sest vägede Issand on kuningas Siioni mäel ja Jeruusalemmas,
ja tema vanemate ees paistab auhiilgus."
See eelneb Jumala Kuningriigi rajamisele maa peal.
Kui tahad sinna Kuningriiki, pead taluma sünnitusvalusid.
Ilma valuta ei sünnitata.
Võiksime siinkohal lõpetada, kuid kuna siin on
juudiuslikke, siis jätkan veel natuke. Mul on teile häid uudiseid.
Tavaliselt pole uudised head, kuid nüüd on.
Hüppame Ilmutuse rmt. 7. ptk.
Olin 5 aastat Ida-Aafrikas.
Iga kord kui näen mõnda aafriklast koguduses, suunan jutluse talle.
Olin aastaid Iisraelis.
Iga kord kui näen koguduses juuti,
suunan oma jutluse talle. See on olnud mulle õnnistuseks.
Olen siin kuulnud kahte võõrast keelt, suahiili keelt!
Kuidas öelda suahiili keeles "Kiitus Issandale!", Bwana asifiwe!
Ja ka heebrea keel tähendab mulle palju.
Jätkame häid uudiseid juutidele.
Ilmutuse 7. Läbime selle kiiresti. Peale seda....
kõik, mis on maa pea, hävineb täielikult,
maavärin möllab kõikjal.
"Pärast seda ma nägin nelja inglit seisvat ilmamaa neljal nurgal kinni pidamas
ilmamaa nelja tuult, et tuul ei puhuks ilmamaa peale ega mere peale
ega ühegi puu peale. Ja ma nägin teist inglit tulevat üles päevatõusu poolt,
temal oli elava Jumala pitsat ning ta hüüdis suure häälega neile neljale inglile,
kellel oli lastud teha kahju ilmamaale ja merele:"Ärge tehke kahju ilmamaale
enne kui me oleme pannud pitseri oma Jumala sulaste otsaesisele!"
Enne kui tuleb lõplik ja hävitav kohus, teeb Jumal midagi.
On hulk Tema sulaseid, kelle otsaesisele pannakse Tema pitser.
Arvake ära, mis? Nad on kõik juudid.
"Ma kuulsin pitseriga märgitute arvu: sada nelikümmend neli tuhat pitseriga
märgitut kõigist Iisraeli laste suguharudest:"
Sellele järgneb Iisraeli suguharude loetelu, kelldest puudub kes?
Daan. Kui küsite minu käest, miks, siis ma ütlen, et ma ei tea.
Ma ei häbene oma teadmatust.
Kuid kõik suguharud on kaasas. 12 000 igast suguharust, kokku 144 000.
Kirjeldus jätkub:"Pärast seda ma nägin, ennäe: suur rahvahulk, keda ükski
ei suutnud loendada, kõigist paganahõimudest ja
uguharudest ja rahvastest ja keeltest seisis trooni ees ning
Talle ees, valged rüüd üll ja palmioksad käes.
Nad hüüdsid suure häälega:
"Pääste on meie Jumalal, kes istub Troonil, ja Tallel!"
Salm 13:"Ja üks vanematest kõneles ja ütles mulle:"Need seal valgetes rüüdes -
kes nad on ja kust nad tulid?" Ma vastasin talle:"Mu isand, sina tead."
Ning tema ütles mulle:"Need on need, kes tulevad suurest viletsusest
ning on pesnud oma rüüd ja teinud need valgeks Talle veres."
Minu meelest need kaks kirjakohta räägivad põhjusest ja tagajärjest.
Need 144 000 usklikku juuti koguvad rahvahulga kõigist
maadest, rahvastest ja keeltest. Kõikidest keeltest.
Jeesus ütles, et esimesed saavad viimasteks ning viimased esimesteks.
Juudid olid esimesed, kuid neist said viimased,
kuid nüüd on viimased hoopis esimesed.
Nad viivad evangeeliumi kuulutuse lõpule.
Mõelge,144 000 Püha Vaimuga täidetud tegutsevat juuti!
Me ei oska isegi mitte arvutada, mis võiks siis juhtuda.
Kui paljud tunnevad sõna "chutzpah"? See iseloomustab juutide iseloomu.
See võib tähendada head või halba, kuid kergesti nad ei hämmastu,
nad ei vaiki, keegi ei saa nende suud sulgeda.
Lähen nüüd oma teema viimasesse peatükki.
Ilmutuse 14. ptk. räägitakse viimast korda neist 144 000-st.
Kas teate, mida ma usun?
Usun, et neid on täpselt 144 000,
mitte 143,999 ega 144 001.
Jumal on oma tegude, suuruste ja numbrite suhtes väga täpne.
Nii et see number on täpselt 144 000.
Vaatame, kuidas kõik lõpeb, Ilmutuse 14:"Ma nägin, ennäe:
Tall seisis Siioni mäel ning koos temaga sada nelikümmend neli tuhat,
kelle otsaesisele oli kirjutatud tema nimi ja tema Isa nimi."
Küsimus on pitserist. 7. peatükis ei tulnud välja, mis see pitser oli,
see on Jeesuse ja Isa nimi. Kui loete vahepealsed peatükid,
näete, et ka Antikristus paneb kõigi oma sulaste otsaette märgi.
Lõpuks oli igal inimesel üks neist märkidest otsa ees,
kas siis Antikristuse või Jumala pitser.
Ja ma kuulsin häält taevast otsekui suurte vete kohisemist
ning nagu suure kõue mürisemist, ning hääl, mida ma kuulsin,
oli otsekui kandlemängijate hääl, kes mängivad oma kandleid.
Nad laulsid uut laulu trooni ees ning nende nelja olevuse ja vanemate ees,
ning keegi muu ei suutnud õppida seda laulu kui vaid need sada nelikümmend
neli tuhat, kes on ära ostetud ilmamaalt." Neil on ka oma laul!
"Need on need, kes ei ole endid rüvetanud naistega,
nad on puhtad nagu neitsid."
Siin räägitakse meestest.
"Need on need, kes järgivad Talle, kuhu ta iganes läheb."
Milline tunnistus! Nad saavad järgneda Tallele, kuhu iganes ta läheb!
"Need on inimeste seast ostetud esmaanniks Jumalale ja Tallele,"
Minu arusaamise järgi peavad nad
olema noored juudi mehed, kõige rohkem 16-18-aastased,
kes pole elanud seksuaalses amoraalsuses või lodevuses.
Jumal on eraldanud nad eriliseks ülesandeks.
Kas olete pannud tähele, et evangeeliumi kuulutamise
töös on üha rohkem noori kaasas?
Noortemisjoni organisatsioon Kings Kids töötab väga efektiivselt!
Noortel pole selliseid sisemisi tõkkeid nagu meil vanematel.
Nad lähevad ja ütlevad asja välja nii, nagu see on.
Just seda Jumal tahab. Kuulake seda vägevat tunnistust:
"ning nende suust ei ole leitud valet, nad on laitmatud."
Milline kirjeldus!
Kogu selle vahutamise ja segaduse,
kannatuse ja nülgimise keskel
on Jumalal ka positiivne pool.
Võid näha asju eitavalt või jaatavalt.
Kuid uskuge mind, vennad ja õed,
kui te ei näe Jeesust patu, surma ja haua võitjana,
Kohtumõistjana, ainukesena, kes on võimeline kirjarulli avama,
Juuda Lõvina,
kui te ei näe Jumala troonisaali, selle väge ja täielikku kontrolli,
siis saate olema hirmunud, muserdunud ning
masendunud, kui kohtate tulevasi aegu.
Tahan jätta teile pildi Jeesusest
seitsme kuldse lambi keskel.
Te teate ka seda, mille muu keskel Ta oli.
Jumala trooni. Kas pole mitte hea uudis,
et Tema, kes on koguduse keskel,
on ka Kristuse aujärje keskel?
Ta kaitseb enda omi. Ta ei jäta ega hülga meid kunagi.
Ta on 100% ustav. Kui Ta ratsutab valge hobusega taevast,
-ma ei jõudnud rääkida valge hobuse taasilmumisest Ilmutuse 19.ptk,-
Tema nimi on Ustav ja Tõeline.
Tema peale võib loota ning Teda võib uskuda.
Mulle tundub, et Jumal tahab öelda veel midagi ootamatut.
Mõtlesin Peetruse kõne üle juutidele nelipühi päeval.
Loen selle kohta salmi, Ap 2:40:
"Veel paljude muudegi sõnadega veenis Peetrus neid ja manitses:
"Laske end päästa sellest sõgedast sugupõlvest!"
Kallid sõbrad, me elame sõgeda, nurjatu, moraalitu,
ebaausa ning ebausaldusväärse sugupõlve keskel.
Te peate sellest pääsema, tulema selle keskelt välja.
Te peate muutuma, saama teistsuguseks.
Pakun teile võimalust. Juba praegu on mõned tulnud siia ette.
Tänu Jumalale nende eest. Kui siin on keegi, kes pole pööranud oma
selga sellele jumalatule maailmale ja sugupõlvele,
ega ole andnud end Jeesusele,
pakun teile viimast võimalust selle tegemiseks.
Kui tahate seda teha, seiske oma kohtadel. See ei kesta kaua.
Igaühele, kelle suhe Jumalaga pole korras,
võib see olla viimaseks võimaluseks põgeneda Jumala viha eest.
Kristuse kohtumõistmine kohtab Tema vastu mässavat rahvast.
Tõuse ja ülista Jumalat!
Tõlge: Lemme-Getter Bogatkin